text: DR får etik-chef fra Aabenraa
  05 april 2013 kl. 09.16
  DR er gået på jagt efter en ny direktør for DR Danmark, der har base i Aarhus og har ansvaret for DR's regionale programproduktion. Direktøren gennem de seneste fem år, Inger Bach, Aabenraa, stopper i stillingen og bliver i stedet DR's ny etikchef.
  Inger Bach har 2008 har været formand for DRs programetiske udvalg.
  Den nye etikchef, der får direkte reference til generaldirektøren, skal blandt andet være med til at sikre et større fokus på og bredere kendskab til medieinstitutionens etiske retningslinjer.
  Ifølge DRs generaldirektør Maria Rørbye Rønn er oprettelsen af den nye stilling og valget af Inger Bach udtryk for et ønske om at styrke fokus på de etiske retningslinjer.
  Inger Bach, der om otte dage fylder 61 år, arbejdede i perioden 1980-2006 som bl.a. studievært og souschef på DR SYD i Aabenraa, hvor hun fprtsat er bosat.
  